
Referat
Privind aprobarea contractului de asociere dintre Municipiul Timişoara şi Clubul Sportiv  Universitatea Timişoara (secţia handbal feminin)
Prin adresa nr. SC2007- 005774/ 13.03.2007 consilierii locali: Florin Bârsăşteanu şi Lelica Crişan, solicită modificarea HCL 12/30.01.2007 în vederea aprobării unui contract de asociere dintre CS Universitatea Timişoara, secţia handbal feminin şi Consiliului Local, şi mandatarea domnului primar Gheorghe Ciuhandu şi a domnului secretar Ioan Cojocari să semneze în numele Municipiului Timişoara acest contract.
Potrivit art. 36 alin (7) lit. a din Legea 215 a administraţiei publice locale republicate (Consiliul Local „hotărăşte, în condiţiile legii, cooperarea sau asocierea cu persoane juridice romane sau străine, în vederea finanţării şi realizării în comun a unor acţiuni, lucrări, servicii sau proiecte de interes public local”), iar potrivit art. 3 alin (1) din Legea 69 din 2000 a educaţiei fizice şi sportului (actualizată) (autorităţile administraţiei publice, unităţile şi instituţiile de învăţământ, instituţiile sportive, precum şi organismele neguvernamentale de profil au obligaţia să sprijine sportul pentru toţi şi sportul de performanţă şi să asigure condiţiile organizatorice şi materiale de practicare a educaţiei fizice şi sportului în comunităţile locale).

Conform documentelor anexate propunem aprobarea proiectului.

